CELEX: 22010D0069
Language: bg
Date: 2010-06-11 00:00:00
Title: Решение на Съвместния комитет на ЕИП № 69/2010 от 11 юни 2010 година за изменение на приложение IV (Енергетика) към Споразумението за ЕИП

16.9.2010   
            
            
               BG
            
            
               Официален вестник на Европейския съюз
            
            
               L 244/22
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 69/2010
   от 11 юни 2010 година
   за изменение на приложение IV (Енергетика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
   като има предвид, че:
   
               (1)
            
            
               Приложение IV към Споразумението бе изменено с Решение на Съвместния комитет на ЕИП № 140/2009 от 4 декември 2009 г. (1).
            
         
               (2)
            
            
               Регламент (ЕО) № 106/2008 на Европейския парламент и на Съвета от 15 януари 2008 г. относно програма на Общността за етикетиране на енергийната ефективност на офис оборудване (преработен вариант) (2) следва да бъде включен в споразумението.
            
         
               (3)
            
            
               Регламент (ЕО) № 106/2008 отменя Регламент (ЕО) № 2422/2001 на Европейския парламент и на Съвета (3), който е включена в Споразумението и следователно трябва да бъде отменен от Споразумението,
            
         РЕШИ:
   Член 1
   Приложение IV към Споразумението се изменя, както следва:
   
               1.
            
            
               Текстът на точка 18 (Регламент (ЕО) № 2422/2001 на Европейския парламент и на Съвета) се заличава:
            
         
               2.
            
            
               След точка 29 (Решение 2007/74/ЕО на Комисията) се добавя следната точка:
               
                           „30.
                        
                        
                           
                              32008 R 0106: Регламент (ЕО) № 106/2008 на Европейския парламент и на Съвета от 15 януари 2008 г. относно програма на Общността за етикетиране на енергийната ефективност на офис оборудване (преработена версия) (ОВ L 39, 13.2.2008 г., стр. 1).
                           За целите на настоящото споразумение разпоредбите на този регламент се четат със следните адаптации:
                           
                                       а)
                                    
                                    
                                       Всяко позоваване на Споразумението между правителството на Съединените американски щати и Европейската общност относно координирането на програмите за обозначаване на енергийната ефективност на офис оборудването се разбира като включващо позоваване на обмена на писма между Агенцията за защита на околната среда (АЗОС) и Министерството на горивата и енергетиката на Норвегия, Министерството на промишлеността на Исландия и Службата за икономическа дейност на Лихтенщайн, с изключение на членове 11 и 14, при които остава позоваването на предишния.
                                    
                                 
                                       б)
                                    
                                    
                                       В член 4, параграф 5 думите „Общността и трети страни“ да се четат „държави от Общността или от ЕАСТ, от една страна, и трети страни, от друга“. Думите „тествани от Комисията или други държави-членки“ да се четат „тествани от Комисията или от държавите-членки, или от държавите от ЕАСТ, в рамките на съответните си области на компетентност,“.
                                    
                                 
                                       в)
                                    
                                    
                                       В член 12, параграф 3 в първото изречение думата „Комисия“ да се чете „държавите от ЕАСТ и Комисията, в рамките на съответните си области на компетентност“.
                                    
                                 
                                       г)
                                    
                                    
                                       Член 13 не се прилага.“
                                    
                                 
                     
         Член 2
   Текстовете на Регламент (ЕО) № 106/2008 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 12 юни 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 11 юни 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 62, 11.3.2010 г., стр. 34.
   
      (2)  ОВ L 39, 13.2.2008 г., стр. 1.
   
      (3)  ОВ L 332, 15.12.2001 г., стр. 1.
   
      (4)  Без отбелязани конституционни изисквания.